en da en da da ro da da da sv da da en sv da en sv nl sv da da da da sv da sv sv da sv en sv fr da da en
Bergström, Kerstin - Nordic Women's Literature
Forfatteren, hvis bærende temaer er barndommen, moderen og kærligheden til Norrland, er vokset op i Luleå, læste på universitetet i Uppsala og har gennem hele sit forfatterskab arbejdet som svensklærer. I mange år har hun været bosat i Kiruna, en by der indtager en central plads i hendes digtning.
Hun debuterede med den selvbiografiske prosatrilogi Parkeringsplatsen, 1976, Rollen, 1977, og Resan, 1978, hvor hun i dystre farver og med en næsten håndgribelig smerte skildrer sine opvækstvilkår. I Boken om Henne, 1988, skildrer hun igen sin mor, men denne gang mere reflekterende og forsonligt. I romanerne Svek, 1983, og Tveljus, 1990, beskriver hun endnu en gang den angst og udsathed, der findes i de selvbiografiske fortællinger.
I digtsamlingen Staden, 1981, og romanerne Vågen, 1984, og Malmtåget, 1987, er Kiruna og Norrland på forskellig vis hendes vigtigste emne. 1992 udkom Solparentes (L) og 1993 Som bergen (L).
Opdateret af redaktionen 2011:
Siden ovenstående biografi blev publiceret i Nordisk Kvindelitteraturhistorie har Kerstin Bergström udgivet romanerne Sonja Elisabeth – ett liv, 1998, Livstycken eller Att fästa trådar, 2005 og Brev från min sommar, 2008. Desuden udvalg fra hendes tidligere fire digtsamlinger i – till Liv. Dikter i urval, 2001.
Udvalgt litteratur om forfatteren
Lisbeth Larsson: "I förtröstan på berättelsen" i: BLM, nr. 2, 1994
Cristine Sarrimo: När det personliga blev politiskt: 1970-talets kvinnliga bekännelse och självbiografi, 2000
På jagt efter den forsvundne moder
Litteratur om/af forfatteren i libris.kb.se
KVINDELITTERATURHISTORIE PÅ NETTET, 2012.
REDAKTION: KVINFO, KØBENHAVN & KVINNSAM, GÖTEBORG.